“શું તમે નથી જાણતા કે ઇમામોમાં કોઇ ઇમામ નથી જેમની ગરદન પર ઝમાનાના બાદશાહોમાંથી કોઇને કોઇની હુકૂમત હોય (એટલે કે ઇમામત અને ખિલાફતનો હકક ઝુલ્મ અને ગસબનાં કારણે પાયમાલ થશે) સિવાય તે કાએમ(અ.સ.)ના કે જેમની પાછળ હઝરત ઇસા ઇબ્ને મરયમ(અ.સ.) નમાઝ પડશે અને અલ્લાહ તેઓની વિલાદતને છુપી રાખશે અને તેઓના વજુદને લોકોથી તેઓના ઝૂહુર સુધી છુપુ રાખશે. જેથી કરીને તેઓની ગરદન પર કોઇની હુકુમત ન હોય. અને તે મારા ભાઇ ઇમામ હુસૈન(અ.સ.)ના નવમાં ફરઝંદ, એક આઝાદ કરેલ કનીઝે ખુદાના (ફરઝંદ) હશે. અલ્લાહ તઆલા તેની ઉમ્રને તેની ગૈબતમાં લાંબી કરશે. પછી પોતાની કુદરતથી ૪૦ વર્ષથી ઓછી ઉમરના દેખાવ સાથે તેઓને ઝાહેર કરશે, જેથી લોકો જાણી લે કે અલ્લાહ દરેક ચીઝ ઉપર કુદરત રાખે છે.